Службен гласник на општина Босилово“бр.37

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14)градоначалникот на општина Босилово,донесе:

Р Е Ш Е Н И Е

За прогласување на Заклучокот бр.08-1182/2 за усвојување на Предлог-завршната сметка на Буџетот на општина Босилово за 2019 година,донесена на триесеиседмата седница на Советот на општина Босилово,одржана на ден 13.03.2020 година.

Бр.08-1188/1 Совет на општинаБосилово

13.03.2020 година Претседател,

Б о с и л о в о Ѓорги Аризанов с.р.

Врз основа на член 21,став1 ,точка 29 и член 79,став 1 од Статутот на општина Босилово („Сл.гласник на општина Босилово“бр.21/14) Советот на општина Босилово на седницата одржана на ден 13.03.2020 година,донесе:

**З А К Л У Ч О К**

**За усвојување на Предлог завршната сметка на Буџетот на општина Босилово за 2019 година**

Член 1

Се усвојува Предлог -завршната сметка на Буџетот на општина Босилово за 2019 година.

лен 2

Овој заклучок влегува во сила осмиот ден од денот на објавувањето во „Службен гласник на општина Босилово“.

Бр.08-1182/2Совет на општинаБосилово

13.03 .2020 година Претседател,

Б о с и л о в о Ѓорги Аризанов с.р.

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14)градоначалникот на општина Босилово,донесе:

Р Е Ш Е Н И Е

За прогласување на Заклучокот бр.08-1183/1 за усвојување на Предлог-Програмата на ЈПКД„Огражден“- Босилово за 2020 година,донесена на триесеиседмата седница на Советот на општина Босилово,одржана на ден 13.03.2020 година.

Бр.08-1189/1Совет на општина Босилово

13.03.2020 година Претседател,

Б о с и л о в о Ѓорги Аризанов с.р.

Врз основа на член 21,став1 ,точка 29 и член 79,став 1 од Статутот на општина Босилово („Сл.гласник на општина Босилово“бр.21/14) Советот на општина Босилово на седницата одржана на ден 13.03.2020 година,донесе:

**З А К Л У Ч О К**

**За усвојување на Предлог-Програмата за работа на ЈПКД„Огражден“-Босилово за 2020 година**

1.Се усвојува Предлог-Програмата за работата на ЈПКД„Огражден“-Босилово за 2020 година.

2.Овој заклучок влегува во сила осмиот ден од денот на објавувањето во „Службен гласник на општина Босилово“.

Бр.08-1183/1Совет на општина Босилово

13.03.2020 година Претседател,

Б о с и л о в о Ѓорги Аризанов с.р.

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14)градоначалникот на општина Босилово,донесе:

Р Е Ш Е Н И Е

За прогласување на Програмата бр.08-1184/1 за располагањее со градежно земјиште во сопственост на РСМ на подрачјето на општина Босилово за период 2020-2021 годинадонесена на триесеиседмата седница на Советот на општина Босилово,одржана на ден 13.03.2020 година.

Бр.08-1190/1 Совет на општинаБосилово

13.03.2020 година Претседател,

Б о с и л о в о Ѓорги Аризанов с.р.

Врз основа на член 89 став 1 алинеја 1 од Законот за градежно земјиште („Службен весник на РМ” број 14/15,15/15,98/15,193/15,226/15,30/16,31/16,190/16,142/16,и 275/2019) член 21 став 1 точка 32 и чл.107 од Статутот на Општина Босилово („Службен гласник на Општина Босилово број 21/14), Советот на Општина Босилово на седницата одржана на ден 13.03.2020 година, донесе:

П Р О Г Р А М А

ЗА РАСПОЛАГАЊЕ СО ГРАДЕЖНО ЗЕМЈИШТЕ ВО СОПСТВЕНОСТ

НА РЕПУБЛИКА СЕВЕРНА МАКЕДОНИЈА НА ПОДРАЧЈЕТО НА

ОПШТИНА БОСИЛОВО ЗА 2020 ГОДИНА

**Вовед**

* Општ дел
* Просторен опфат и предмет на програмата
* Основи за изработка на програмата
* законски основ
* основен плански документ
* Лица од проектниот тим за изработка на програмата
* лица консултирани за изработка на програмата

1. **Цели на програмата**

* Општи цели на програмата
* Конкретни цели на програмата по населени места, урбани блокови и локалитети

1. **Обем и преглед на градежно земјиште што е предмет на програмата**
2. **Маркетинг стратегија за промоција на градежното земјиште што е предмет на оваа Програма**

* Дефинирање на целна група за одделни групи на градежни парцели
* Дефинирање на најефикасните маркетинг пристапи, алатки и канали
* Лица задолжени за имплементација на маркетинг стратегијата

1. **Динамика на реализација на програмата**
2. **Пропишување на условите за надавање**
3. **Лица надлежни за реализација на програмата**
4. **Почетна цена и проценка на финансиските приливи по основ на реализација на програмата (приходна страна на Програмата)**
5. **Проценка на финансиските средства потребни за реализација на програмата(расходна страна на Програмата)**
6. **Преодни и завршни одредби**

**Вовед:**

* **Општ дел**

Со донесување на Законот за градежно земјиште („Службен весник на РМ” број 14/15,15/15,98/15,193/15,226/15,30/16,31/16,190/16,142/16,и 275/2019)градежното земјиште може да биде во сопственост на Република Северна Македонија, општините, општините во градот Скопје и градот Скопје, домашни и странски правни и физички лица.

Сопственоста на градежното земјиште создава права и обврски. Сопственоста на градежното земјиште вклучува и право на градење на земјиштето. Одлука за стекнување на сопственост на градежното земјиште за општините, општините во градот Скопје и градот Скопје донесува Советот.

Сопственоста на општините им ги овозможува следнните права: на градење, користење, пренесување на правото на градење на други лица и отуѓување на градежното земјиште.

Со градежното земјиште сопственост на Република Северна Македонија управува Владата на република Северна Македонија.

Градежното земјиште наменето за општа употреба можат да го користат сите правни и физички лица, општините, општините во градот Скопје и градот Скопје. Правото на користење Владата на Република Северна Македонија може да го пренесе на општините.

Сопственоста на градежното земјиште ја опфаќа неговата површина и се она што е со него трајно поврзано, а се наоѓа над или под површината.

Градежното земјиште е добро од општ интерес за Република Северна Македонија, а уредувањето на градежното земјиште е од јавен интерес.

Градежното земјиште може да биде изградено и неизградено, уредено и неуредено. Изградено градежно земјиште е земјиште на кое е изграден објект од траен карактер и земјиштето што служи за редовна употреба на објектот во граници на градежната парцела.

Уредено градежно земјиште е земјиште опремено со комунална инфраструктура, додека неуредено е земјиште на кое нема изградено комунална инфраструктура.

Градежно земјиште е земјиште кое е планирано со урбанистички план или урбанистичка планска документација.

Градежна парцела е дел од градежното земјиште, чии граници се утврдени со урбанистички план или урбанистичка планска документација и може да се состои од една, од дел или од повеќекатастарски парцели.

Објект од траен карактер е објект изграден со документација (одобрение) и заведен во јавните книги за недвижности.

Објект од времен карактер е објект поставен со одобрение за поставување до реализација на урбанистички план или урбанистичка документација. Времените објекти не се дел од градежното земјиште и врз основа на нив не може да се стекне сопственост на градежното земјиште.

Инфраструктурен објект е подземна или надземна градба за инсталации од комуналната инфраструктура.

Прометот со градежното земјиште е слободен.

Градежното земјиште сопственост на Република Северна Македонија може да се отуѓи, даде на користење (концесија или јавно приватно партнерство), даде под долготраен и краткотраен закуп, разменува или да се востановат други стварни права.

* **Просторен опфат и предмет на програмата**

Предметот на програмата е менаџирање со градежното земјиште во сопственост на Република Северна Македонија што се наоѓа на територијата на Општина Босилово, дефинирана според територијалната организација на Република Северна Македонија, за време на календарска 2020 година.

За да може да се врши отуѓување, давање под закуп, на градежното земјиште потребно е да се изработи мапа на државното градежно земјиште во општината со сите нумерички податоци за истото.

Важен фактор во оваа постапка е и категоријата урбанистички план, односно урбанистичките планови врз основа на кои може да се издаде одобрение за градење.

* **Основи за изработка на програмата**
* **Законски основ**

Законски основ на програмата за управување со градежното земјиште се: Закон за локалната самоуправа („Службен весник на РМ” број 05/02), Закон за градежно земјиште („Службен весник на РМ” број 14/15,15/15,98/15,193/15,226/15,30/16,31/16,190/16,142/16,и 275/2019 ) и член 21 став1 точка 32 од Статутот на Општина Босилово („Службен гласник на Општина Босилово” број 21/14).

* **Основен плански документ** донесен на локално ниво врз основа на кој е изработена програмата:
* **Урбанистички план** за стопанска зона с.Робово Општина Босилово е донесен на со одлука број 07-939 од 15.03.2010 година Истиот е поделен на градежни парцели со јасно дефинирани намени на површини кои се основи за изработка на деталните урбанистички планови.
* **Цели и развојни правци на документот:**

Оптимизација на големината, структурата и функциите на градскиот организам во зависност од системот на населбите во општината, реалните градски можности и почитување на сите предности на еден регионален пол на развој и еден значителен центар во урбаниот систем на Републиката,

Целисходна просторна разместеност на стопанските и нестопански капацитети со почитување на принципот на усогласено композиционо поставување на простори за домување, работа и рекреација, со најголемо можно зачувување на животните услови како битна претпоставка за рационално користење на просторот во општината,

Оптимална заштита на историското јадро и културно-историското и архитектонското наследство, но и нивно вклучување во современиот живот, што значи почитување на нивните вредности, но и отстранување на можности тие да станат пречка за хармоничен развој на општината,

Заштита од природни, елементарни, технички, воени и други разорнувања и катастрофи,

Рационално користење на земјиштето кое е ограничено – нерастегливо, а сведоци сме дека може да биде многу лесно упропастувано,

Усогласување на интересите на сопствениците и корисниците на тоа земјиште со давање насоки за разрешување на евентуалните конфликтни ситуации меѓу нив. Предвидување на градба на канализација со која би се зафатиле сите слободни испусти на каналските гранки во станбената и уште поригорозно во работната зона и преку него би се пренесувале сите отпадни води до пречистителната станица.

Насоката за регулирање а потоа одржување и унапредување на чистотата на водотеците и нивните корита низ опфатот на урбаното подрачје.

Укажувањето на потребата постојните улици од повисок ред (магистрални и колекторски), покрај изградените коловози да се дооформат и со другите планирани елементи (тревници, дрвореди, тротоари...) со што би се смалиле земјаните површини кои во постојната состојба се големи извори на прашина. Тоа воглавно значи дека во иднина и новопредвидените улици ќе мораат да се градат во нивните вкупно предвидени профили, а не како што се правеше во минатото: да се гради само коловозот, а останатите елементи да чекаат подобри денови.

* **Лица од проектниот тим за изработка на програмата**

1.Милан Андонов

2.Иван Трајков

3.Павлина Кицевска

4.Марјан Манев

* **Лица консултирани за изработка на програмата**

1.Градоначалник на Општина Босилово

1. **Цели на програмата**

* **Општи цели на програмата**

Обезбедување на услови за социо-економски развој на општината, преку правење просторни услови за развој.

* **Конкретни цели на програмата по населени места, урбани блокови и локалитети**

Заинтересираните граѓани за изградба на сопствени простори за домување и обавување на дејност можат да ја реализираат својата потреба, а со тоа да придонесат за развој на населеното место/локалитет, користење на локалните ресурси, вработување на лица, обезбедување на подобри услови за живеење.

1. **Обем и преглед на градежното земјиште што е предмет на програмата.**

**Градежни парцели што ќе бидат предмет на располагање:**

**КП.бр.339/7,Г.П8.9 КО Робово**

**Прилог:Извод од УП за Урбанистички план за дел од с.Робово блок 8.10**

**ОПШТИ УРБАНИСТИЧКО –АРХИТЕКТОНСКИ ПОДАТОЦИ**

* **Намена на градбата Г2**

**Компатабилна намена**

**Намена**

* **Површина за градба 1437**
* **Површина на парцела 2832**
* **Развиена површина 1437**
* **Макс.височина до венец 520**
* **Катност 11**
* **Сообраќајни услови**

**Број на катни места 14**

* **Други услови**

Бр.08-1184/1Совет на општина Босилово

13.03.2020 година Претседател,

Босилово Ѓорги Аризанов с.р.

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14)градоначалникот на општина Босилово,донесе:

Р Е Ш Е Н И Е

За прогласување на Прогамата бр.08-1185/1 за спроведување на општи мерки за заштита на населението во општина Босилово од заразни болести за 2020-2021 година,донесена на триесеиседмата седница на Советот на општина Босилово,одржана на ден 13.03.2020 година.

Бр.08-1191/1 Совет на општинаБосилово

13.03.2020 година Претседател,

Б о с и л о в о Ѓорги Аризанов с.р.

Врз основа на член 14 став 2 од Законот за заштита на населението од заразни болести („Службен весник на Република Македонија“ 66/2004,139/2008,99/2009, 86/2011, 149/2014, 150/2015 и 37/2016), Советот на општина Босилово на седницата одржана на ден 13.03.2020 година, донесе:

**ПРОГРАМА ЗА СПРОВЕДУВАЊЕ НА ОПШТИ МЕРКИ ЗА ЗАШТИТА НА НАСЕЛЕНИЕТО ВО ОПШТИНА БОСИЛОВО ОД ЗАРАЗНИ БОЛЕСТИ ВО 2020 ГОДИНА**

Програмата за спроведување на општи мерки за заштита на населението од заразни болести е во согласност со член 14, став 2 од Законот за заштита на населението од заразни болести („Службен весник на Република Македонија“ бр.66/2004, 139/2008, 99/2009, 86/2011, 149/2014, 150/2015 и 37/2016) и член 22, точка 9 од Законот за локална самоуправа („Службен весник на Република Македонија“ бр.5/2002).

Според Законот, заштитата на населението од заразни болести претставува организирана општествена активност со цел да се спречи појавата или да се намали, отстрани или искорени ширењето на заразните болести, кои се од посебно значење за Република Северна Македонија.

За заштита од заразни болести се спроведува епидемиолошки надзор и се применуваат општи и посебни мерки.

По потреба се спроведуваат и вонредни мерки.

Епидемиолошкиот надзор го организираат и спроведуваат епидемиолошките служби при Институтот за јавно здравје и регионалните центри за јавно здравје.

**Општите мерки за заштита од заразни болести ги програмираат и планираат општините, на предлог на Центрите за јавно здравје.**

Овие **општи мерки** вклучуваат:

1. Обезбедување безбедна вода за пиење и контрола на исправноста на водата;

2. Отстранување на отпадните води и цврстите отпадни материи на начин кој

спречува загадување на животната средина;

3. Обезбедување санитарно-технички и хигиенски услови во јавни објекти (училишни

и предучилишни установи, објекти за храна и водоснабдување, други јавни установи,

средства за јавен сообраќај, спортско-рекреативни и други јавни места;

4. Вршење превентивна дезинфекција, дезинсекција и дератизација;

5. Oтстранување на комуналниот отпад и други загадувачки супстанции.

6. Промотивни активности за унапредување на здравјето на населението.

**Општите мерки ги организира и спроведува единицата на локалната самоуправа и одредени правни лица, во соработка и под надзор на центрите за јавно здравје.**

**Посебни (специфични) мерки** за заштита на населението од заразни болести се:

-Откривање на заразни болести - поставување дијагноза;

1. Лабораториско испитување за утврдување на причинителот на заболувањето;

2. Пријавување;

3. Епидемиолошки испитувања;

4. Превоз, изолација и лечење на болни од заразна болест;

5. Карантин и здравствен надзор;

6. Здравствени прегледи на одредени категории на вработени, како и на лица и

бацилоносители одредени со закон;

7. Имунизација и хемиопрофилакса;

8. Дезинфекција, дезинсекција и дератизација по епидемиолошки индикации.

***Специфичните мерки за заштита од заразни болести ги планираат и извршуваат здравствените работници во референтни здравствени установи, според специфичната цел и мерки за кои се регистрирани.***

Во услови на епидемии и катастрофи од поширок размер се спроведуваат и **вонредни мерки** за заштита од заразни болести.

Вонредните мерки ги предлага Комисијата за заштита од заразни болести при Владата на Република Северна Македонија.

Спроведувањето на мерките за заштита на населението од заразни болести и средствата за нивно спроведување имаат приоритет во однос на спроведувањето на останатите мерки за здравствена заштита.

Со Програмата за спроведување на општи мерки за заштита на населението од заразни болести се утврдуваат активностите, извршителите, роковите и изворите на финансиски средства за спроведување на општите мерки во спречувањето и сузбивањето на заразните и други заболувања на територијата на Општина Босилово.

Општите мерки и активности ги организира и следи Општина Босилово, во соработка и под стручен надзор на ЈЗУ Центар за јавно здравје – Струмица .

За заштита на населението од заразни болести во **Општина Босилово, во 2020 година, ќе се спроведат следниве општи мерки:**

1.Обезбедување безбедна вода за пиење и контрола на исправноста на водата од регионалниот водовод и другите објекти за јавно водоснабдување.

2.Обезбедување на хигиено-технички услови во образовните установи – училиштата,

3.Обезбедување на санитарно-хигиенски и други услови во објектите: административна зграда на општина Босилово и административна зграда на ЈПКД „Огражден„–Босилово, административни објекти во сопственост на општина Босилово,

4.Отстранување на отпадните води и цврстите отпадни материи на начин кој спречува загадување на животната средина.

5.Вршење на превентивна дезинфекција, дезинсекција (сузбивање на комарци и нивните развојни облици) и дератизација и други хигиено-технички мерки во атарите на населени места особено на јавните површини

6.Отстранување на комунален отпад и други загадувачки супстанции на начин кој ќе овозможи заштита на животната средина од загадување.

7.Превентивно-промотивни активности за унапредување на здравјето на населението од сите населени места во општина Босилово.

8.Евидентирање (мапирање) на сите стоечки води, бари, канали, речни корита на територијата на општина Босилово.

**1.Обезбедување на населението со безбедна и достапна вода за пиење и контрола над јавните водоснабдителни објекти и исправноста на водата.**

Општина Босилово и во 2020 година ќе продолжи да се грижи за континуирано санабдување на населението со доволни количини на здравствено исправна вода за пиење.

1.1.Водоснабдување од регионалниот водовод–Иловица и организираното водоснабдување на најголем дел од населението во општина Босилово го врши ЈПКД „Огражден„ - Босилово.

Редовниот мониторинг ќе се спроведува еднаш неделно на 6 примероци вода, и тоа:

- 3 примероци од пречистителната станица - пред и после преработката на водата и 3 примероци од локалната водоводна мрежа.

Периодичните анализи ќе се вршат трипати годишно, во ЈЗУ Центар за јавно здравје Струмица.

1.2. Водоснабдување од други јавни водоснабдителни објекти

Редовната контрола на квалитетот на водата во останатите населени места упатува на тоа дека не е осигурана безбедна и достапна вода за пиење на жителите во селата Иловица, Штука и Дрвош.

ЈЗУ ЦЈЗ Струмица, во 2020 година, ќе продолжи со спроведување на редовни увиди на извориштата и водоснабдителните мрежи на овие јавни водоснабдителни објекти земајќи мостри на вода за утврдување на физичките и хемиско-бактериолошките карактеристики.

Во секој резултат ќе стои и мислење за безбедноста на водата. По потреба ќе се врши хиперхлорирање и хлорирање и други контролни мерки, вклучувајќи го и информирањето на населението со поставување натписи за небезбедните извори за водоснабдување.

Доколку постои можност може одредени населени места во текот на летниот период да бидат приклучени на локалниот водовод „Иловица„ како би се избегнала опасноста од недостиг на вода – оваа се однесува за населеното место Штука.

**2.Обезбедување на хигиено-технички услови во образовните установи - училиштата.**

- Децата и учениците се најосетлива категорија на население. За заштита на нивниот интегритет, а особено од заразна жолтица и други цревни заболувања во 2020 година ќе продолжат редовните контроли на училишните установи од страна на санитарниот и здравствен инспектор и лекарите од Центарот за јавно здравје.

Активностите ќе бидат насочени кон следните активности:

- врз основа на теренските увиди сите училишта ќе добијат извештај за утврдената состојба со предлог мерки за подобрување.

- вршење на дезинсекција, дезинфекција и дератизација на просториите во училиштата,

- едукација на вработените и учениците за грижа за здравјето и негувањето на здравствената култура.

**3. Обезбедување на санитарно-хигиенски услови во јавни објекти**

Во рамките на сопствените активности општина Босилово ќе се грижи за обезбедување на санитарно-хигиенски услови во просториите на сите јавни објекти кои припаѓаат на општина Босилово и тоа:

- зграда на општина Босилово,

- зграда (Дом на култура) Босилово каде е сместено ЈПКД „Огражден„ – Босилово, Ловно друштво „Гоце Делчев„, Месна канцеларија на Министерството за правда и подрачна канцеларија на Агенција за унапредување на земјоделството.

- сите останати објекти на дом на култура во општина Босилово,

- културно-едукативен центар во с. Босилово,

- центар за алтернативен туризам и креативен развој во с. Моноспитово,

Во рамките на оваа мерка ќе се спроведе:

- едукација на вработените за хигиена на храната и заштита на животната средина;

- вршење на дезинсекција, дезинфекција и дератизација внатре во просториите на објектите,

**4.** **Отстранување на отпадните води и цврстите отпадни материи на начин кој спречува загадување на животната средина**

На територијата на општина Босилово имаме отпадни води кои преку селските канали застојуваат, истите потекнуваат од несовесни граѓани кои пуштат во каналите за атмосферска вода фекални води од септички јами, фекалии од добиток и други загадени води и самите канали се полнат, водата застојува и не може да се врши истекување на самиот канал.

Согласно на тоа општина Босилово во соработка со ЈПКД „Огражден„ – Босилово во текот на 2020 година ќе изврши отстранување на отпадните води и цврстите материи односно чистење на сите канали на територијата на општина Босилово на начин кој спречува загадување на животната средина според претходно утврдена динамика на дејствување.

**5. Спроведување на превентивна дезинфекција, дезинсекција и дератизација (ДДД) во атарите на населени места и по јавни површини.**

Законот за заштита на населението од заразни болести налага превентивна дезинфекција, дезинсекција и дератизација

во здравствени, училишни, предучилишни и социјални установи; во објекти за производство и промет на храна, зелени пазари, станици за патнички сообраќај, канализации, депонии и друго.

Спроведувањето на ДДД во установите и јавните објекти во надлежност на општина Босилово и атарите на населените места (јавни површини во нив) ќе се врши врз основа на склучени договор за услуги помеѓу општина Босилово и професионална фирма специјализирана за таков вид на активности.

Генерално земено како и минатата година во организација на Центарот за развој на ЈИПР со договор на сите градоначалници ќе се спроведе авионско прскање против комарци за сите десет општини во Југоисточниот регион.

На територијата на општина Босилово потребно е да се спроведат два вида на третирања против комарци и тоа:

**Ларвицидна дезинсекција** – ќе се спроведе од месец април па се до месец септември според претходно утврдена динамика во зависност од опфатеноста со комарци.

*Средство за ларвицидна дезинсекција*-ќе се користи карвицид во форма на гранули или течност.

*Техника на изведување*-рачно расфрлање или распрскување со УЛВ апараура на места со стоечки води.

*Површини за третирање*-ќе се третираат површини и места каде има застојни води и површини кои ќе бидат договорени согласно финансиската конструкција и тековниот оперативен план договорен помеѓу локалната самоуправа и изведувачот на дезинсекцијата.

**Адултицидна дезинсекција** – ќе се спроведува неколку пати во месеците јуни, јули и август со авионско прскање и употреба на соодветен инсектицид.

Рок на извршување на оваа обврска после спроведена тендерска постапка е периодот Април – Август 2020 година.

*Средство за адултицидна дезинсекција*- ќе се користи инсектицид.

*Техника на изведување*-третирањата се спроведуваат со апарат за УЛВ ладно замаглување.

*Површини за третирање*- површина договорена со тендерската постапка.

Изведувачот на постапките дава писмено соопштение до:

* ДСЗИ за времето, начинот и средството за изведување на превентивна дезинсекција,
* средствата за информирање неколку дена пред започнување на постапката со цел информирање на населението за времето и местото на третман,
* здружението на пчелари со цел превземање на неопходни мерки за заштита на пчелите,
* доставува извештај до надзорниот орган за спроведените активности,
* издава санитарна потврда за ДДД услуга,
* континуирано ја следи состојбата со инфестацијата на комарци на територијата на општина Босилово.

За спроведување на дератизација на јавни површини и објекти во општина Босилово, oпштината ќе склучи договор за услуги со професионална фирма специјализирана за таков вид на активност за минимизирање на опасноста од појава на глодари.

Најдобар период за спроведување на дератизација е за време на есенскиот период во месеците октомври-ноември.

Рок на извршување: Октомври-Ноември.

**6. Правилно и навремено отстранување на комуналниот отпад и други загадувачки супстанции.**

На територијата на општина Босилово, организираното отстранување на комуналниот отпад го врши ЈПКД „Огражден„ – Босилово. Според утврдената динамика истиот се отстранува од индивидуалните канти за отпад еднаш неделно додека кај правните лица во зависност од нивната дејност два пати неделно. Со оваа динамика се овозможува навремено празнење на садовите за отпад како не би предизвикале реа и миризба по околината.

Целосна покриеност на општината со услугата (собирање на комунален отпад од домаќинствата во Иловица, Штука, Сарај, Гечерлија, Дрвош и Старо Балдовци кои сега не се опфатени со оваа услуга) ќе се остварува во наредниот период во зависност од можностите на општинското комунално претпријатие како и можноста за регионално третирање на отпадот.

Во општина Босилово во ниедно населено место не постои фекална канализација, ниту пречистителна станица. Оваа решение индивидуално се постигнува со акумулирање на отпадните води во септички јами во дворните места на физичките и правните лица.

**7.Превентивно-промотивни активности за унапредување на здравјето на** **населението.**

- Во зависност од случувањата ќе се соработува со Центарот за јавно здравје Струмица и ќе се спроведуват типизирани предавања на учениците од основното образование за заштита од заразни болести, формирање на здравствени навики и воопшто подобрување на здравствената култура на населението,

- соработка и спроведување на заеднички активности со Црвен крст на РСМ и Центарот за јавно здравје Струмица.

**8. Евидентирање (мапирање) на сите стоечки води, бари, канали, речни корита на територијата на општина Босилово.**

**Финансиски средства за реализација на Програмата:**

1.Следење на безбедноста на водите за пиење од други јавни водоснабдителни објекти: хемиски и бактериолошки анализи - на товар на Буџетот на РСМ преку Центар за јавно здравје Струмица и Агенција за храна на РСМ.

2. Општа дезинсекција и дератизација на јавни површини и објекти на територијата на **општина Босилово на товар на Буџетот на општината - предвидена сума во износ од 400.000,00 денари**.

3.Одржување на хигиенско-технички услови во објектите од областа на основното образование и спречување на опасностите од заразни болести се обврска на воспитно – образовните установи (училиштата).

Програмата влегува во сила осмиот ден од денот на објавувањето во „Службен гласник на Општина Босилово“.

Бр.08-1185/1Совет на општина Босилово

13.03.2020 година Претседател,

Б о с и л о в о Ѓорги Аризанов с.р.

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14)градоначалникот на општина Босилово,донесе:

Р Е Ш Е Н И Е

За прогласување на Одлуката бр.08-1186/1 за определување на места за бесплатно лепење на плакати за предвремените Парламентарни избори 2020 година,донесена на триесеиседмата седница на Советот на општина Босилово,одржана на ден 13.03.2020 година.

Бр.08-1192/1 Совет на општинаБосилово

13.03.2020 година Претседател,

Б о с и л о в о Ѓорги Аризанов с.р.

Вр основа на чл.78 став 1,чл.6 и чл.7 од Изборниот законик (Сл.весник на РМ бр.32/2004,40/2006,136/2008,97/2016,.........27/19,) и чл.21 став 1 точка 44 од Статутот на Општина Босилово Сл.гласник на Општина Босилово бр.21/014)Советот на Општина Босилово на седницата одржана на ден 13.03.2020 година,донесе:

**О Д Л У К А**

**За определување на места за бесплатно лепење на плакати за предвремените парла**

**ментарни избори за Пратеници во Собранието на Република Северна Македонија**

**чл.1**

На престојните претседателски избори за избор на Претседател на Република Северна Македонија политичките партии можат бесплатно да лепат плакати на општинските објекти во сите населени места.

**Чл.2**

До колку во некои општински објекти се врши гласање на ден 13.03.2020 година пред деновите определени како изборен молк политичките партиии се должни да ги отсранат залепените плакати.

**Чл.3**

Политичките партии можат да лепат плакати и на приватни објекти до колку тоа го дозволат сопствениците на објектите.

**Чл.4.**

Не е дозволено лепење на плакети во кампањата на објекти каде што се наоѓа гласачкото место или постројките каде што се спроведува гласањето.

**Чл.5**

Уништувањето на изборните плакети или лепење на плакета врз плакети на други учесници во изборната кампања не се дозволува.

**Чл.6**

Учесниците во изборната кампања се должни во рок од 30 дена по завршување на изборите да го отстранат плакатите како и сметот од плакетите.

**Чл.7**

Одлуката влегува во сила со денот на нејзиното донесување а ќе се објави во службен гласник на Општина Босилово.

Бр.08-1186/1Совет на општина Босилово

13.03.2020 год. Претседател,

Босилово Ѓорги Аризанов с.р.

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14)градоначалникот на општина Босилово,донесе:

Р Е Ш Е Н И Е

За прогласување на Одлуката бр.08-1187/1 за набавка на камион-ѓубрарка за потребите на ЈПКД„Огражден“-Босилово,донесена на триесеиседмата седница на Советот на општина Босилово,одржана на ден 13.03.2020 година.

Бр.08-1193/1 Совет на општинаБосилово

13.03.2020 година Претседател,

Б о с и л о в о Ѓорги Аризанов с.р.

Врз основа на член 36,став1 ,точка 15 од Законот за локална самоуправа („Сл.весник на РМ“бр.5/02) и член 21,став 1 тоќка 44 од Статутот на општина Босилово („Сл.гласник на општина Босилово“бр.21/14) Советот на општина Босилово на седницата одржана на ден 13.03.2020 година,донесе:

**О Д Л У К А**

**За набавка на возило за собирање и транспортирање на комунален отпад за потребите на ЈПКД„Огражден“-Босилово**

Член 1

Со оваа одлука се утврдува потреба од набавка на возило за собирање на комунален отпад кое возило ќе се отстапи на ЈПКД„Огражден“-Босилово.

Член 2

Оваа одлука влегува во сила осмиот ден од денот на објавувањето во „Службен гласник на општина Босилово“.

Бр.08-1187/1 Совет на општинаБосилово

13.03.2020 година Претседател,

Б о с и л о в о Ѓорги Аризанов с.р.